Epigenetic regulation of tumor maintenance in acute myeloid leukemia
Independent Research Fund Denmark
Københavns Universitet
Akut Myeloid Leukæmi (AML) er en aggressiv form for blodkræft som er karakteriseret ved en overproduktion af umodne hvide blodlegemer. AML kan opstå hos mennesker i alle aldre dog hyppigst blandt ældre. Prognosen for AML er meget dårlig og kun ca. ¼ del af patienterne er i live 5 år efter at diagnosen er stillet. På trods af at vi ved mere og mere om biologien for AML har behandlingsmetoderne, herunder specielt kemoterapi, kun ændret sig i relativ begrænset grad over de sidste 30-40 år og der er således et stort behov for at udvikle nye strategier til målrettet at ramme leukæmi celler. Med dette for øje har vi karakteriseret betydningen af 370 proteiner for leukæmi cellers vækst i mus. Disse 370 proteiner er alle involveret i epigenetisk kontrol af gen ekspression og det er derfor sandsynligt at de spiller en rolle i AML. Et af de mest interessante fund i denne analyse er MLL5, som er nødvendigt for væksten af leukæmi celler i mus, hvorimod normale celler fint kan undvære dette protein. Funktionen og betydningen af MLL5 i kræftceller, herunder AML, er stort set ukarakteriseret og formålet med nærværende projekt er derfor at udføre en detaljeret analyse af MLL5´s rolle i AML og teste hvorvidt vores fund også er relevante i leukæmi celler fra mennesker. Projektet vil kunne bringe os nærmere en forståelse af hvordan AML udvikles og vil afgøre hvorvidt MLL5 udgør et muligt terapeutisk mål for fortidens AML behandling som på sigt kan kommer AML patienter til gode.
Postdoc / DFF-Individuel Postdoc / fellowship